THANI วิ่ง 3% ลุ้นกำไรปีนี้ โต 14% หลังรุกปล่อยสินเชื่อ-ตั้งสำรองลด โบรกชูเป้า 5.20 บ.
THANI บวก 3% ลุ้นกำไรปีนี้ โต 14% หลังรุกปล่อยสินเชื่อขยายพอร์ต เน้นลูกค้ารายกลางจนถึงลูกค้ารายใหญ่ที่มีคุณภาพดี รวมทั้งการตั้งสำรองลดช่วยหนุนกำไร โบรกชูเป้า 5.20 บ.
THANI บวก 3% ลุ้นกำไรปีนี้ โต 14% หลังรุกปล่อยสินเชื่อขยายพอร์ต เน้นลูกค้ารายกลางจนถึงลูกค้ารายใหญ่ที่มีคุณภาพดี รวมทั้งการตั้งสำรองลดช่วยหนุนกำไร โบรกชูเป้า 5.20 บ.
19 เม.ย. 2565

ผู้สื่อข่าวรายงานว่าวันนี้ (19 เม.ย. 2565) ราคาหุ้นบริษัท ราชธานีลิสซิ่ง จำกัด (มหาชน) หรือ THANI ณ เวลา 14:33 น. อยู่ที่ระดับ 4.32 บาท เพิ่มขึ้น 0.12 บาท หรือ 2.86% โดยทำจุดสูงสุดที่ 4.36 บาท และทำจุดต่ำสุดที่ 4.22 บาท ด้วยมูลค่าการซื้อขาย 165.23 ล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (25 มี.ค.2565) ว่า ในปีนี้บริษัทฯ ตั้งเป้าปล่อยสินเชื่อใหม่มากขึ้น 15% จากงวดเดียวกันของปีก่อน โดยเน้นลูกค้ารายกลางจนถึงลูกค้ารายใหญ่ที่มีคุณภาพดี ที่จะเข้ามาช่วยเร่งขยายพอร์ต โดย 2-3 เดือนแรกปีนี้ทำได้ดีกว่าเป้าแล้ว คาดกำไรปีนี้กลับมาโตโดดเด่น 14% จากงวดเดียวกันของปีก่อน หลังวิกฤตโควิดคลี่คลาย และธุรกิจที่เอื้อต่อรถบรรทุกฟื้นตัวดีขึ้น รวมทั้งการตั้งสำรองลดช่วยหนุนกำไร แนะนำ “ซื้อ” ราคาเป้าหมาย 5.20 บาท